《梅幽堂陈山人过访》
明代·黎民表

城里青山旧卜邻，问奇时复过幽人。庭无嘉树堪留客，园有梅幽不当贫。

水石坐来忘岁月，烟霞行处著衣巾。习池敢谓风流在，亦自萧閒远世尘。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。